b'\n_START_ARTICLE_\nKrtek\n_START_PARAGRAPH_\nKrtek je animiran lik tako v risankah kot v pravljicah, ki ga je ustvaril \xc4\x8de\xc5\xa1ki animator Zden\xc4\x9bk Miler.\n_START_SECTION_\nGlasba\n_START_PARAGRAPH_\nV risanki igra glasba zelo pomembno vlogo odkar liki v risanki ne govorijo. Glasba se igra na tradicionalne in\xc5\xa1trumente. Glasbo sta v risanki prispevala Vadim Petrov in Jiri Strohner.\n_START_SECTION_\nKratka vsebina\n_START_PARAGRAPH_\nNajprej nastanejo kup\xc4\x8dki zemlje na travniku ali na cvetli\xc4\x8dni gredi ali kje drugje. Nato se iz kup\xc4\x8dka prika\xc5\xbee troje \xc4\x8drnih laskov, dvoje velikih temnih o\xc4\x8di in rde\xc4\x8d nosek. \xc4\x8cisto na koncu, hipec preden ga zagledamo, se razle\xc5\xbee nalezljiv smeh. Krtek! Njegove prigode spremljajo otroci \xc5\xa1irom po svetu \xc5\xbee ve\xc4\x8d kot 20 let. Za vse njih na \xc5\xa1iroko odpira o\xc4\x8di in raziskuje naravo nad zemljo in pod njo. Radoveden, kakor je, otroke opogumlja in jih, poln domislic, navdu\xc5\xa1uje. Brez besed. Verjetno je prav v tem skrivnost njegovega uspeha.'